

ที่ มท ๐๘16.3/ว

ถึง สำนักงานส่งเสริมการปกครองท้องถิ่นจังหวัด ทุกจังหวัด

 ตามหนังสือกรมส่งเสริมการปกครองท้องถิ่น ที่ มท 0816.3/ว 3872 ลงวันที่ 27 พฤศจิกายน 2561 แจ้งเรื่องกำหนดการประชุมเชิงปฏิบัติการคณะกรรมการเครือข่ายต้นสังกัดศูนย์การอบรมครูทางไกล การอบรมครูพี่เลี้ยง และอบรมครูผู้สอน โครงการบูรณาการสะเต็มศึกษาในสังกัดองค์กรปกครอง
ส่วนท้องถิ่น ปีงบประมาณ 2562 โดยขอความร่วมมือจังหวัดแจ้งโรงเรียนในสังกัดองค์กรปกครองส่วนท้องถิ่น
ที่เข้าร่วมโครงการบูรณาการสะเต็มศึกษา พิจารณาอนุญาตให้บุคลากรในสังกัดเข้าร่วมการประชุมฯ เพื่อรับทราบ
แนวทางการดำเนินงานโครงการบูรณาการสะเต็มศึกษา ปีงบประมาณ 2562 ในวันที่ 5 มกราคม 2562 ณ โรงแรมอเล็กซานเดอร์ เขตบางกะปิ กรุงเทพมหานคร นั้น

 เนื่องจากสถาบันส่งเสริมการสอนวิทยาศาสตร์และเทคโนโลยี (สสวท.) ได้มีการประชุมหารือร่วมกัน 5 สังกัด ได้แก่ กรมส่งเสริมการปกครองท้องถิ่น สำนักงานเลขาธิการคณะกรรมการการศึกษาขั้นพื้นฐาน สำนักงานคณะกรรมการส่งเสริมการศึกษาเอกชน สำนักงานส่งเสริมการศึกษานอกระบบและการศึกษาตามอัธยาศัย
และสำนักการศึกษากรุงเทพมหานคร เมื่อวันที่ 30 พฤศจิกายน 2561 ณ โรงแรมบูเลอวาร์ด กรุงเทพมหานคร
ซึ่งที่ประชุมฯ ได้มีการพิจารณากำหนดวันประชุมฯ หัวข้อการประชุมฯ เพิ่มเติม ดังนั้น **จึงมีความจำเป็นต้องเปลี่ยนกำหนดวันประชุมเชิงปฏิบัติการคณะกรรมการเครือข่ายต้นสังกัดศูนย์การอบรมครูทางไกลฯ จากวันที่ 5 มกราคม 2561 ณ โรงแรม อเล็กซานเดอร์ เขตบางกะปิ กรุงเทพมหานคร เป็นวันที่ 9 - 10 มกราคม 2562
ณ โรงแรมริเวอร์ไซด์ เขตบางพลัด กรุงเทพมหานคร** **และปรับเปลี่ยนกำหนดการอบรมครูพี่เลี้ยง และครูผู้สอนใหม่ ตามกำหนดวันในเอกสารที่ส่งมาพร้อมนี้** ดังนั้น จึงขอความร่วมมือจังหวัดแจ้งองค์กรปกครองส่วนท้องถิ่นที่จัดการศึกษาทุกแห่งทราบ และพิจารณาอนุญาตให้บุคลากรในสังกัดเข้าร่วมการประชุมฯ
ตามกำหนดวัน เวลา และสถานที่ที่กำหนดต่อไป โดยในการประชุมชี้แจงผู้อำนวยการศูนย์และหัวหน้าครูพี่เลี้ยงฯ **ในวันที่ 9-10 มกราคม 2562 ขอให้ผู้เข้าร่วมประชุมนำคอมพิวเตอร์พกพา (Notebook) มาด้วย**

 กรมส่งเสริมการปกครองท้องถิ่น

 ธันวาคม 2561

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐ ๒๒๔๑ ๙๐00 ต่อ 5312

โทรสาร 0 2241 9021-3 ต่อ 218

ผู้ประสานงาน

นางนิภาวัลย์ เพ็ชร์ผึ้ง โทร. 08 1925 0316